《题天龙寺丛桂楼》
元代·张昱

天龙楼阁迥无邻，玉斧修成月满轮。受质岂无如郤者，触机还有姓黄人。

香通三昧惟心印，花散诸天尽法身。谁把碧云题树叶，惠休诗句本清新。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。